paragraph_text: I'm in Your Mind Fuzz peti je studijski album australskog rock-sastava King Gizzard & the Lizard Wizard. Diskografska kuća Flightless objavila ga je 31. listopada 2014. u Australiji, Castle Face Records objavio ga je 11. studenoga u Sjedinjenim Državama, a Heavenly Records objavio ga je diljem svijeta 1. prosinca te godine. To je također prvi album skupine koji se pojavio na australskoj ljestvici albuma, na kojoj je dosegao 85. mjesto.